

**Disgrifiad Swydd: Gwyddonydd Data - Nuffield**

|  |  |
| --- | --- |
| **Coleg/Ysgol:** | Ysgol Feddygaeth Prifysgol Abertawe |
| **Teitl y Swydd:** | Gwyddonydd Data |
| **Adran/Pwnc:** | Yr Ysgol Feddygaeth |
| **Cyflog:** | Gradd 7 £33,882 i £37,999 y flwyddyn ynghyd â buddion pensiwn USS (pro rata) |
| **Oriau gwaith:** | 17.5 awr yr wythnos (50% CALl) |
| **Nifer y swyddi** | 1 |
| **Contract:** | Cyfnod penodol tan 31 Rhagfyr 2026 |
| **Lleoliad:** | Bydd deiliad y swydd hon yn gweithio ar Gampws Singleton gydag ymagwedd gweithio hyblyg a'r disgwyliad yw y bydd yn dod i'r campws (yn Abertawe) ar gyfer cyfarfodydd tîm yn rheolaidd. |

|  |  |
| --- | --- |
| **Cyflwyniad** | Mae Banc Data SAIL yn gyfleuster o safon fyd-eang ar gyfer storio a defnyddio data dienw yn seiliedig ar bobl, mewn modd diogel a chadarn, ar gyfer ymchwil sy'n gwella iechyd, lles a gwasanaethau cyhoeddus. Mae’r banc data o ddata dienw am boblogaeth Cymru yn cael ei gydnabod yn rhyngwladol. Wedi'i gefnogi a'i gymeradwyo gan y Llywodraeth, mae Banc Data SAIL yn derbyn cyllid craidd gan Ymchwil Iechyd a Gofal Cymru, a gefnogir gan Lywodraeth Cymru.  Rydym am benodi gwyddonydd data i gyfrannu'n weithredol at ymchwil arloesol gan ddefnyddio data dienw a gedwir ym Manc Data SAIL gan gynnwys cofnodion sy'n ymwneud â’r llysoedd ynadon a llysoedd y Goron, carchardai, gofal cymdeithasol plant, addysg, camddefnyddio sylweddau ac iechyd.  Er bod y rôl yn benodol i'r prosiect, bydd yr ymgeisydd llwyddiannus yn rhan o'r Ganolfan Ymchwil i'r Amgylchedd ac Iechyd (ENVHE), tîm rhyngddisgyblaethol sy'n cynnwys epidemiolegwyr, ystadegwyr, gwyddonwyr data a daearyddwyr sydd â phrofiad o ddefnyddio'r ystod eang o wahanol setiau data a gedwir ym Manc Data SAIL. |
| **Gwybodaeth gefndirol** | Diben y rôl hon yw cefnogi paratoi a dadansoddi setiau data o sawl maes polisi i archwilio amgylchiadau plant (dan 18 oed) sy'n rhan o achosion llys troseddol ledled Cymru a Lloegr. Mae'r prosiect yn canolbwyntio'n benodol ar archwilio anghyfartaledd a gwendidau ymhlith y rhai sydd wedi torri eu gorchmynion cyfiawnder troseddol.  Ceir rhagor o wybodaeth am y prosiect ar wefan yr ariannwr:  <https://www.nuffieldfoundation.org/project/understanding-the-circumstances-of-children-involved-in-breach-proceedings> |
| **Prif Ddiben y Swydd** | 1. Darparu cymorth ar y prosiect drwy weithio gyda data cysylltiedig ar raddfa fawr (yn enwedig o gronfeydd data gweinyddol sy'n cynnwys data gan y llysoedd ynadon a llysoedd y Goron), echdynnu a thrin data, curadu setiau data cysylltiedig yn barod i'w dadansoddi. Defnyddio SQL (neu ieithoedd archwilio cronfeydd data eraill) ar gyfer tasgau cysylltu cofnodion. 2. Cefnogi'r broses o ddadansoddi data strwythuredig, gan ymdrin yn briodol â data dyblyg, coll a gwallus. Creu meta-ddata a llunio dogfennaeth ar gyfer data sydd newydd eu cwblhau, gan gofnodi penderfyniadau methodolegol. 3. Cymryd rhan weithredol ym mhob cyfarfod prosiect perthnasol a chynrychioli buddiannau'r tîm prosiect yn broffesiynol mewn cyfarfodydd a digwyddiadau rhanddeiliaid ochr yn ochr â'r Prif Ymchwilydd. 4. Cyfrannu at ddehongli canfyddiadau prosiect a llunio allbynnau'r ymchwil, gan gynnwys adroddiadau, delweddu data ac erthyglau academaidd. |
| **Dyletswyddau Cyffredinol** | 1. Dangos hunangymhelliant a defnyddio menter bersonol er mwyn dod o hyd i ffyrdd addas o fynd i'r afael â heriau, a gofyn am arweiniad yn ôl yr angen. 2. Rhyngweithio'n gadarnhaol ac yn broffesiynol â chydweithredwyr a phartneriaid eraill yn y Gyfadran ac mewn mannau eraill yn y Brifysgol a'r tu hwnt fel y bo'n briodol, megis asiantaethau statudol, swyddogion y llywodraeth, grwpiau eirioli a'r byd academaidd. 3. Cyfrannu at faterion trefniadaethol y Gyfadran i'w helpu i weithredu'n hwylus a helpu i godi ei phroffil ymchwil allanol. 4. Bod yn ymwybodol o ddatblygiadau yn y maes o safbwynt technegol, penodol a chyffredinol, a’u goblygiadau ehangach ar gyfer maes y ddisgyblaeth, cymwysiadau masnachol a'r economi wybodaeth. 5. Bod yn gynrychiolydd neu’n aelod o bwyllgorau pan fo angen gan ddefnyddio'r cyfle i ehangu eich profiad proffesiynol. 6. Dangos tystiolaeth o ddatblygiad proffesiynol personol, gan nodi anghenion datblygu drwy gyfeirio at Fframwaith Datblygu Ymchwilwyr Vitae, yn enwedig o ran y cyfnod prawf, adolygiadau datblygiad proffesiynol a chymryd rhan mewn digwyddiadau hyfforddiant. 7. Cynnal a gwella cysylltiadau â'r sefydliadau proffesiynol a chyrff perthynol eraill. 8. Ufuddhau i brotocolau arfer gorau wrth gynnal a chadw cofnodion ymchwil, fel y’i nodir gan ganllawiau rheoli cofnodion Sefydliadau Addysg Uwch a'r Cynghorau Ymchwil. Mae hyn yn cynnwys gwneud yn siŵr bod cofnodion llyfrau log prosiectau yn cael eu cyflwyno i'r Brifysgol/y Prif Ymchwilydd ar ôl gorffen y gwaith. 9. Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol. 10. Cyflawni rôl a holl weithgareddau'r swydd yn unol â systemau rheoli a pholisïau diogelwch, iechyd a chynaliadwyedd, er mwyn lleihau’r risgiau a’r effeithiau sy’n deillio o weithgarwch y swydd. 11. Sicrhau bod rheoli risg yn rhan annatod o unrhyw broses benderfynu, drwy sicrhau cydymffurfiaeth â Pholisi Rheoli Risg y Brifysgol. 12. Unrhyw ddyletswyddau eraill y mae'r Gyfadran/Gyfarwyddiaeth/ Maes Gwasanaeth wedi cytuno arnynt. |
| **Manyleb Person** | **Meini Prawf Hanfodol:**   * Gradd neu gyfwerth mewn maes perthnasol * Tystiolaeth o’r gallu i ysgrifennu a chyhoeddi papurau ymchwil, yn arbennig ar gyfer cyfnodolion a adolygir a chyfrannu at y gwaith hwn. * Gallu amlwg i gynnal ymchwil yn unol ag amcanion y prosiect. * Tystiolaeth o sgiliau cynllunio i gyfrannu at y prosiect ymchwil. * Profiad o weithio gyda setiau data mawr gan gynnwys paratoi setiau data cysylltiedig niferus i'w dadansoddi. * Ymrwymiad i ddatblygiad proffesiynol parhaus   **Y Gymraeg:**  **Lefel 1** – ‘ychydig’, e.e. ynganu geiriau, enwau lleoedd ac enwau adrannau Cymraeg. Gallu ateb y ffôn yn y Gymraeg (bore da / prynhawn da). Gallu defnyddio/dysgu geiriau ac ymadroddion sylfaenol pob dydd (diolch, os gwelwch yn dda, esgusodwch fi). **Gallwch gyrraedd Lefel 1 drwy gwblhau cwrs hyfforddiant un awr.**  Am ragor o wybodaeth am Lefelau'r Iaith Gymraeg, gweler tudalen we’r Asesiad o Sgiliau Iaith Gymraeg, sydd ar gael [yma](https://www.swansea.ac.uk/welsh-language-standards/compliance/recruitment/).  **Meini Prawf Dymunol:**   * Bod yn gyfarwydd ag ymchwil epidemiolegol a dadansoddiadau ystadegol * Profiad o ymgymryd ag ymchwil feintiol yn un neu fwy o'r meysydd polisi canlynol: gofal cymdeithasol plant, addysg, camddefnyddio sylweddau, iechyd meddwl neu droseddeg * Profiad o raglennu yn SQL, SPSS, STATA, R, a / neu Python. |
| **Gwybodaeth Ychwanegol** | Ymholiadau anffurfiol: Croesewir ymholiadau anffurfiol a dylid eu cyfeirio at sylw Dr Helen Hodges drwy e-bost yn [h.r.hodges@abertawe.ac.uk](mailto:h.r.hodges@swansea.ac.uk) |

  